recursal/SuperWikiNEXT-32B huggingface dataset:
**Rovas** (*Rováš*) alebo **Sikulské písmo** (podľa normy ISO 15924 oficiálne „*staromaďarské písmo alebo maďarské runy*") je písmo, ktorého vznik sa pripisuje Húnom a ktoré bolo prebraté a používané Maďarmi v ranom stredoveku, v Transylvánii medzi Sikulmi až do 17. storočia.

Rovás (čítať ako Rováš) znamená v maďarčine "rez", "zárez", "písmo".

O pôvode a vzniku runového písma Rovas sa vo vedeckých kruhoch vytvorili tri hlavné teórie. Niektorí vedci tvrdia, že runové písmo pochádza od Turkov, ďalší, že zo starého minojského písma, a poslednou teóriou je, že runy dokonca pochádzajú až z doby Sumerov a sumerského písma, alebo starovekého Egypta. Nech je ktorákoľvek z týchto teórií pravdivá, alebo nie, tak jedno je isté, že ho používali a prispôsobili si ho Húni, čo dokazujú aj niektoré nálezy, cez ktorých sa toto písmo dostalo k Starým Maďarom, ktorí prišli do Karpatskej kotliny zhruba 400 – 500 rokov po Húnoch, ktorí tu pravdepodobne písmo Rovas zanechali. Môžeme tu hovoriť o altajskej kontinuite (majú skýtsko-turecko-hunsko-avarsko-maďarský pôvod). S nordickými runami, na ktoré sa na prvý pohľad môže podobať v skutočnosti nemá nič spoločné. Po korunovácii Štefana I. kráľom, štát oficiálne od Rovasu upustil, aj keď miestami sa používal ďalej. V roku 1598 písmo zaznamenal učenec János Telegdi. O Rovas alebo "starú maďarčinu" bol veľký záujem v nacionalistickom 19. storočí.

Existenciu húnskeho písma dokazujú rôzne húnske nápisy, ktoré boli objavené v oblasti jazera Bajkal a rieky Lena, v oblasti Janis a na území Mongolska ako aj v pohorí Altaj, v Kazachstane, Kirgizstane, Karpatskej kotline, Taliansku, Rakúsku a Švajčiarsku.

Rétor Priskos píše o Attilových listoch, Ménander v 6. storočí sa zmieňuje o tom, že byzantský cisár dostal list písaný skýtskym písmom od tureckých vyslancov. Je to dôkaz, že runové písmo používali Húni ale aj iné národy. Najstaršou húnskou runovou pamiatkou je nápis na drevených tabuliach, ktoré sa našli v dvoch hrobkách na okraji púšte Gobi. Datujú sa do obdobia roku 2000 pred Kr. V hroboch boli pozostatky europoidných ľudí s blond vlasmi.

Ide o starú runovú formu písma, v ktorom každá jedna runa vyjadruje jedno písmeno (hlásku). Navyše obsahuje ligatúry, ktoré vyjadrujú skupinu písmen alebo hlásiek. Samotné písmo malo 42 hlavných znakov a ešte niektoré znaky, ktoré mali vlastný význam. Tie sa volali *capita dictionum*. Tieto však doteraz neboli všetky spoľahlivo rozlúštené. Píše sa sprava doľava. Jednotlivé slová sa oddeľujú medzerou alebo aj bodkou. Krátke samohlásky sa v minulosti nepísali. Výnimkou boli krátke samohlásky na konci slova. Dlhé samohlásky sa zaznačovali.

Ľudia, ktorí v súčasnosti používajú Rovas, postupujú podľa pravidiel maďarského pravopisu a gramatiky a píšu všetky hlásky slov. Súčasná runová abeceda bola prispôsobená a pozmenená k modernej maďarčine.

Externé odkazy
--------------

* 
*
**Roy C. Amara** (\* 7. apríla 1925 – † 31. decembra 2007) bol americký prognostik a futurológ.

Profil
------

Bol prezidentom konzultačnej a výskumnej firmy Institute for the Future v Menlo Park v Kalifornii v USA. Bol programovým riaditeľom Strategic Decision Group v Menlo Park v Kalifornii v USA. Zastával funkciu viceprezidenta Stanford Research Institute. Zaoberál sa metodológiou prognózovania a futurológie, problémami informačných systémov, technológie a komunikácie, kontrolnými systémami, komunikačnými sieťami, sociálnym prognózovaním a výskumom budúcnosti.

Dielo
-----

Je autorom a spoluautorom kníh a publikácií

* *Applying the Forecast Criteria to the Next 500 Years* (1972)
* *Forecasting: From Conjuctural Art Toward Science* (1972)
* *The Futures Field: Functions, Forms and Critical Issues* (1974)
* *Some Methods of Futures Research* (1975)
* *The Futures Field: Searching for Definitions and Boundaries* (1981)
* *The Futures Field: How to Tell Good Work from Bad* (1981)
* *The Futures Field: Which Direction Now ?* (1981)
* *Toward the Year 2000. National Priorities* (1981)
* *Business Planning for an Uncertain Future* (spoluautor) (1983)
* *Twelve Emerging Technologies for the 1990s* (1986)
* *Looking Ahead at American Health Care*

Bibliografia
------------

### Knihy

Amara, Roy, Lipinski, Andrew J.: Business Planning for an Uncertain World. Pergamon, 1983

### Kapitoly v knihách

Amara, Roy: Probing the Future. In: Fowles, Jib (editor): Handbook of Futures Research. Greenwood Press, Westport, Connecticut, London, England 1978

### Publikácie

Amara, Roy: Some Methods of Futures Research. Working Paper WP-23. Institute for the Future. Menlo Park, California 1975

Amara, Roy: Toward the Year 2000. National Priorities. Institute for the Future. Menlo Park, California 1981

Amara, Roy: Twelve Emerging Technologies for the 1990s.Institute for the Future. Menlo Park, California 1986

### Články

Amara, Roy C.: The Futures Field: Searching for Definitions and Boundaries. Futurist, February 1981

Amara, Roy C.: The Futures Field: How to Tell Good Work from Bad. Futurist, April 1981

Amara, Roy C.: The Futures Field: Which Direction Now ? Futurist, June 1981

Externé odkazy
--------------

* www.iftf.org

Autoritné údaje: * ISNI: 0000 0001 1687 5133
* LCCN: n77010151
* VIAF: 93358339
* WorldCat: lccn-n77010151
**SA-4** (**Saturn-Apollo 4**) bol štvrtý a posledný test prvého stupňa rakety Saturn I. Bol súčasťou programu Apollo.

Ciele misie
-----------

Saturn I na štartovacej rampe pred misiou SA-4
SA-4 bol posledný test samostatného prvého stupňa rakety Saturn I, všetky ďalšie misie už mali plne funkčný druhý stupeň. Rovnako ako pri predchádzajúcich testoch sa pozornosť zameriavala na tuhosť konštrukcie rakety pri lete. Mala byť prevedená aj simulácia poruchy motorov. Približne 100 sekúnd po štarte sa mal vypnúť jeden z motorov H-1 a riadiaci systém rakety mal automaticky presmerovať palivo do ostatných motorov. Aerodynamický design makety druhého stupňa bol rovnaký, ako budúci druhý stupeň S-IV. To zahrňovalo ventilačné potrubie, kamerové závesy, aerodynamické kryty a antény pre variantu rakety Saturn I Block II.

Priebeh letu
------------

Štart prebehol podľa plánu a raketa pracovala bezchybne. Po sto sekundách letu bol odstavený motor číslo 5 a riadiaci systém previedol palivo do ostatných motorov. Tento test bol veľmi dôležitý pre neskoršie použitie zväzkov motorov a získané skúsenosti boli zúročené pri misiách Apollo 6 a Apollo 13, kedy došlo k výpadkom motorov. Raketa dosiahla apogeum vo výške 129 kilometrov a rýchlosti 5900 km/h. Pri dosiahnutí apogea boli odpálené spätné rakety na tuhé pohonné látky na spomalenie prvého stupňa a oddelenie druhého. Pri tomto teste sa stupne neoddeľovali, ale rakety boli odpálené ako test ich funkčnosti.

Pozri aj
--------

* Program Apollo
* Saturn I

Literatúra
----------

BENSON, Charles D.; FAHERTY, William B.. *Moonport: A History of Apollo Launch Facilities and Operations*. [s.l.] : NASA, 1978. Dostupné online. (po anglicky)

Iné projekty
------------

Commons
* Spolupracuj na Commons Commons ponúka multimediálne súbory na tému **SA-4**

Externé odkazy
--------------

* 
* 

| * z
* d
* u
Misie programu Apollo |
| --- |
| Skúšky rakiet | 
* SA-1
* SA-2
* SA-3
* SA-4
* SA-5
* AS-203 (Apollo 2)

 |  |
| Skúšky záchranného systému | 
* QTV
* Pad Abort Test-1
* A-001
* A-002
* A-003
* Pad Abort Test-2
* A-004

 |
| Skúšky s maketou lode | 
* A-101
* A-102
* A-103
* A-104
* A-105

 |
| Nepilotované misie | 
* AS-201
* AS-202 (Apollo 3)
* Apollo 4
* Apollo 5
* Apollo 6

 |
| Misie na nízku orbitu Zeme | 
* Apollo 1 †
* Apollo 7
* Apollo 9

 |
| Lunárne misie | 
* Apollo 8
* Apollo 10
* Apollo 11
* Apollo 12
* Apollo 13
* Apollo 14
* Apollo 15
* Apollo 16
* Apollo 17

 |
| † posádka zahynula počas predletovej skúšky na štartovacej rampe |
Archanjel Michal na maľbe v kostole v Dražovciach.
**Archanjel Michal** (hebr. מיכאל *Michael*,. *Michael*, arab. *Mika'il* alebo *Mikal*, doslova *Kto je ako Boh*, *Bohu podobný*) je jeden z archanjelov v židovskej, kresťanskej a islamskej tradícii. Katolícka a pravoslávna cirkev nazývajú archanjela Michala **Svätý Michal Archanjel** alebo len **Svätý Michal** a uctievajú ho ako vodcu nebeských zástupov.

Podľa tradície Talmudu meno *Michael* znamená otázku: *Kto je ako El (Boh)?* Je to údajne bojový pokrik, s ktorým anjeli bojovali proti Satanovi a jeho anjelom. Výklad midrašu prevzala neskôr kresťanská mytológia. Postava Michaela ako ochranného boha alebo ducha pravdepodobne pochádza z Chaldejska. Židia ju prevzali a preformovali do postavy jedného z hlavných anjelov.

V Biblii sa spomína v knihe proroka Daniela (Dan 10, 13; Dan 12, 1), neskôr v Júdovom liste (Júd 1, 9) a Zjavení svätého Jána - Apokalypse (Zjv 12, 7).

V Kolosách vo Frýgii archanjel Michal zázračne zachránil chrám, ktorý mu bol zasvätený. Pohania sa totiž rozhodli presmerovať dve blízke rieky aby pretekali cez chrám. Starec Archip však videl ako archanjel Michal hodil žezlo do veľkého kameňa, ktorý sa rozpadol, vytvoriac pritom roklinu, ktorá odviedla vodu iným smerom. Túto udalosť si východné cirkvi pripomínajú 6. septembra sviatkom Zázraku sv. archanjela Michala v Kolosách.

Gréckokatolícka cirkev slávi sviatok archanjela Michala, spolu so sviatkom ostatných beztelesných mocností, 8. novembra. November bol vybraný symbolicky na počesť deviatich anjelských chórov ako 9. mesiac od marca, ktorý bol pôvodným začiatkom roka.

Patrón v katolíckej cirkvi
--------------------------

Katolícka cirkev vyznáva Svätého Michala Archanjela ako patróna Cirkvi, patróna v boji proti pokušeniu a diablovi, patróna rytierov, vojakov, obchodníkov, parašutistov, policajtov, námorníkov, pekárov, výrobcov váh, ciachovačov, lekárnikov, sanitárov, tokárov, krajčírov, sklenárov, maliarov, zlatníkov, cínarov, zlievačov, zamestnancov bánk, rádiomechanikov, chudobných a zomierajúcich, cintorínov, patróna dobrej smrti a patróna pri búrke a v zlom počasí.

Galéria
-------

* Svätý archanjel Michal z galérie Dezidera Millyho vo Svidníku, 17. storočieSvätý archanjel Michal z galérie Dezidera Millyho vo Svidníku, 17. storočie
* Archanjel Michael stojí na drakovi. (Simon Ušakov, 1676)Archanjel Michael stojí na drakovi. (*Simon Ušakov, 1676*)
* Archanjel Michael bojuje s drakom.Archanjel Michael bojuje s drakom.
* Svätý archanjel Michal (z deésisu). Andrej Rubľov, zač. 15. stor.Svätý archanjel Michal (z deésisu). Andrej Rubľov, zač. 15. stor.
* Svätý archanjel Michal z múzea v Sanoku, 16. storočieSvätý archanjel Michal z múzea v Sanoku, 16. storočie

Literatúra
----------

* *Archanděl Michael : dynamický obhájce života : vhled do života andělů*. 1. vyd. Olomouc: Refugium Velehrad-Roma, 2009 ISBN 978-80-7412-033-6

Referencie
----------

1. ↑

Pozri aj
--------

* Anjel
* Gymnázium sv. Michala Archanjela
* kostol svätého Michala archanjela
* Sedem archanjelov Krista

Iné projekty
------------

Commons
* Spolupracuj na Commons Commons ponúka multimediálne súbory na tému **Michal (anjel)**
Hora Rtanj
**Rtanj** (srb. Ртањ) je najvyšší vrch srbskej časti Karpát. Nachádza sa na východe Srbska (medzi mestami Boljevac a Sokobanja, v regióne známom ako Timok). Jej vrchol dosahuje výšku 1 560 m n. m. Vrchol vrchu tvarom nápadne pripomína pyramídu, a pripisujú sa mu nadprirodzené až magické schopnosti. Niektorí dobrovoľníci sa tu preto stretli na konci roka 2012, pretože očakávali, že ich táto nadprirodzená moc ochráni pred očakávaným koncom sveta.

Na vrchole vrchu sa dnes nachádzajú rozvaliny starej kaplnky, ktorá bola postavená v roku 1932. V súčasnosti sa plánuje jej obnova.

Referencie
----------

1. ↑  Článok na portálu novosti.rs (po srbsky)
2. ↑   *ruvr.ru* [online]. [Cit. 2015-01-02]. Dostupné online. Archivované 2015-01-02 z originálu.

Iné projekty
------------

Commons
* Spolupracuj na Commons Commons ponúka multimediálne súbory na tému **Rtanj**

Zdroj
-----

* *Tento článok je čiastočný alebo úplný preklad článku Rtanj na českej Wikipédii.*

Súradnice: 43°46′34″S 21°53′36″V﻿ / ﻿43,77608°S 21,89329°V﻿ / 43.77608; 21.89329
Hala A v SYMA centre v roku 2013 počas Majstrovstiev sveta v šermovaní
**SYMA Rendezvény és Kongresszusi Központ** je výstavný a kongresový komplex v maďarskom hlavnom meste Budapešť. Ide o jedno z najmodernejších centier v Maďarsku, v ktorom sa konajú významné športové, výstavné a kultúrne podujatia. Komplex bol otvorený v roku 2000 na mieste pôvodnej budapeštianskej športovej haly, ktorá vyhorela v roku 1999 a aktuálne pozostáva z troch samostatných multifunkčných hál s celkovou plochou 29 000 m².

V januári 2014 sa tu konali Majstrovstvá Európy v krasokorčuľovaní 2014, vo februári 2014 tu budú prebiehať tenisové súťaže 1. skupiny Fed Cupu.

Referencie
----------

1. 1 2   *About Us* [online]. www.syma.hu, [cit. 2014-01-19]. Dostupné online. Archivované 2014-01-19 z originálu. (v angličtine)
2. ↑   *Syma Sport and Event Center Budapest* [online]. www.symacongresscenter.com, [cit. 2014-01-19]. Dostupné online. Archivované 2014-01-10 z originálu. (v angličtine)
3. ↑   *Fed Cup: Group I. 2014 (Europe / Africa)* [online]. www.fedcup.com, [cit. 2014-01-19]. Dostupné online. Archivované 2014-01-19 z originálu. (v angličtine)

Externé odkazy
--------------

* Oficiálna stránka Archivované 2014-02-01 na Wayback Machine (po maďarsky) (po anglicky)
Rue Legendre
**Rue Legendre** (*Legendrova ulica*) je ulica v Paríži. Nachádza sa v 17. obvode. Nesie meno matematika Adriena-Marie Legendra (1752 – 1833) ako mnohé ďalšie ulice v tejto oblasti pomenované po vedcoch.

Poloha
------

Ulica začína na námestí Place du Général-Catroux pri križovatke s Avenue de Villiers a končí na križovatke s *Avenue de Saint-Ouen* a *Rue Guy-Môquet*. Je orientovaná z juhozápadu na severovýchod.

Dejiny
------

Pôvodne išlo o dve ulice *Rue d'Orléans* a *Chemin de Monceau* v bývalej obci Batignolles. Ulica bola zahrnutá do mesta Paríž v roku 1863. Úsek medzi *Avenue de Clichy* a *Avenue de Saint-Ouen* bol otvorený v roku 1867. V roku 1912 bola časť medzi Boulevard de Courcelles a *Place du Général-Catroux* vyčlenená ako samostatná *Rue Georges-Berger*.

Významné stavby
---------------

* Kostol Sainte-Marie-des-Batignolles
* Kostol Saint-Charles-de-Monceau
* V dome č. 134 sídli *Centre national du théâtre* (Národné divadelné centrum)

Iné projekty
------------

Commons
* Spolupracuj na Commons Commons ponúka multimediálne súbory na tému **Rue Legendre**

Externé odkazy
--------------

* Ulica na stránkach Paríža

Zdroj
-----

*Tento článok je čiastočný alebo úplný preklad článku Rue Legendre na českej Wikipédii.*
Rue Marx-Dormoy
**Rue Marx-Dormoy** (*ulica Marxa Dormoya*) je ulica v Paríži. Nachádza sa v 18. obvode.

Poloha
------

Ulica vedoe od námestia Place de la Chapelle a končí pri križovatce ulíc *Rue Ordener*, *Rue Philippe-de-Girard* a Rue Riquet. Je orientovaná z juhu na sever. Smerom na sever pokračuje ulica Rue de la Chapelle a na juhu na ňu nadväzuje Rue du Faubourg-Saint-Denis.

Dejiny
------

Dnešnú ulicu tvorí časť pôvodnej cesty, ktorá viedla z Paríža do Saint-Denis pozdĺž dediny La Chapelle. Táto cesta mala označenie kráľovská cesta č. 1, počas Francúzskej revolúcie premenovaná na národnú cestu č. 1. Ďalšie názvy tohto úseku boli *Rue de la Chapelle*, *Rue de la Chapelle-Franciade* (počas revolúcie). V roku 1814 sa táto časť nazývala *Rue du Faubourg-de-Gloire* a potom opäť *Rue de la Chapelle*. Súčasný názov získala 7. júla 1945 na pamiatku francúzskeho politika Marxa Dormoya (1888 – 1941) zavraždeného nacistami.

V tejto ulici býval básnik Paul Éluard.

Iné projekty
------------

Commons
* Spolupracuj na Commons Commons ponúka multimediálne súbory na tému **Rue Marx-Dormoy**

Externé odkazy
--------------

* Ulica na stránkach Paríža Archivované 2016-03-03 na Wayback Machine

Zdroj
-----

* *Tento článok je čiastočný alebo úplný preklad článku Rue Marx-Dormoy na českej Wikipédii.*
Rue de Vaugirard
**Rue de Vaugirard** je ulica v Paríži. Prechádza 6. a 15. obvodom. S dĺžkou 4 360 m je najdlhšou ulicou v Paríži. Je pomenovaná po bývalej obci pripojenej k Paríži.

Poloha
------

Ulica vedie od križovatky s Boulevard Saint-Michel a smeruje západným smerom po severnom okraji Luxemburských záhrad, odtiaľ sa stáča na juhozápad a pokračuje až na okraj mesta k Maršalským bulvárom Boulevard Lefebvre a Boulevard Victor oproti výstavisku Porte de Versailles.

Dejiny
------

Vaugirard je skomolenina z *Val Gérard* (Gérardove údolie). Gérard de Moret bol opát v Saint-Germain-des-Prés, ktorý prispel v 13. storočí k rozvoju miestnej dediny nazývanej jeho menom. Z pôvodného *Valgérard* cez *Vaulgérard* vzniklo dnešné *Vaugirard*.

V 16. storočí viedla od parížskych hradieb (pri dnešnej Rue Monsieur-le-Prince) cesta k obci Vaugirard. Táto cesta sama kopírovala starú rímsku cestu. Po pripojení okolitých obcí k Paríži v roku 1860 sa Vaugirard i s cestou stali súčasťou mesta. Počas Haussmannovej prestavby bola cesta predĺžená na východ kvôli napojeniu na Boulevard Saint-Michel, ale toto predĺženie nepredstavuje ani 1 % celkovej dĺžky ulice.

Významné stavby
---------------

Etalón metra na dome č. 3
* Dom č. 13: bývalá herňa jeu de paume premenená na jazdeckú školu, ktorá tu pôsobila do roku 1733.
* Dom č. 36: V roku 1793 tu Jean-François Chalgrin umiestnil jednu zo 16 mramorových tabúľ, na ktorých bol vyrytý etalón metra.
* Dom č. 70: bývalý kláštor karmelitánov chránený ako historická pamiatka vrátane kostola Saint-Joseph-des-Carmes.
* Dom č. 85: chránený ako historická pamiatka, fasádu zdobí basreliéf sochára Aimé Milleta (1819 – 1891) z roku 1850. V budove sídlila École technique de photographie et de cinéma, dnešná École nationale supérieure Louis-Lumière presunutá do Noisy-le-Grand.
* Dom č. 95: budova architekta Ferdinanda Glaiza v secesnom štýle z roku 1891.
* Dom č. 104: nachádzal sa tu internát, ktorý navštevovali napr. François Mitterrand alebo Édouard Balladur.
* Dom č. 238: od roku 2011 sídlo UMP.
* Pozdĺž ulice sa nachádzajú i ďalšie významné stavby ako Pasteurov ústav, Luxemburský palác a Luxemburské záhrady, Théâtre de l'Odéon alebo Lycée Saint-Louis.

Iné projekty
------------

Commons
* Spolupracuj na Commons Commons ponúka multimediálne súbory na tému **Rue de Vaugirard**

Externé odkazy
--------------

* Ulica na stránkach Paríža

Zdroj
-----

* *Tento článok je čiastočný alebo úplný preklad článku Rue de Vaugirard na českej Wikipédii.*
Pohľad do ulice z Place de la République
**Rue du Faubourg-du-Temple** (*ulica Templárskeho predmestia*) je ulica v Paríži. Nachádza sa na hraniciach medzi 10. a 11. obvodom. Názov je odvodený od predmestia, ktoré sa rozkladalo za mestskými hradbami a bývalým sídlom templárov.

Poloha
------

Ulica začína na námestí Place de la République a končí pri križovatke s ulicami Boulevard de la Villette, Boulevard de Belleville a Rue Louis-Bonnet. Je orientovaná zo západu na východ, pravá strana ulice (párne čísla) sa nachádza v 11. obvode a ľavá strana (nepárne čísla) v 10. obvode. Jej predĺžením cez námestie je ulica Rue du Temple, na východ na ňu nadväzuje Rue de Belleville.

Významné stavby
---------------

* č. 8: Théâtre Le Temple
* č. 37: Palais des glaces
* č. 105: galéria v štýle art deco zapísaná na zozname historických pamiatok

Referencie
----------

1. ↑   Záznam v evidenci historických památek

Iné projekty
------------

Commons
* Spolupracuj na Commons Commons ponúka multimediálne súbory na tému **Rue du Faubourg-du-Temple**

Externé odkazy
--------------

* Ulica na stránkach Paríža Archivované 2017-07-04 na Wayback Machine

Zdroj
-----

*Tento článok je čiastočný alebo úplný preklad článku Rue du Faubourg-du-Temple na českej Wikipédii.*
Výstražný symbol pre toxické látky
**Register toxických účinkov chemických látok** (anglicky *Registry of Toxic Effects of Chemical Substances*, *RTECS*) je databáza toxikologických informácií zostavených z voľne dostupnej vedeckej literatúry bez odkazu na platnosť alebo užitočnosť publikovaných štúdií. Do roku 2001 bola databáza spravovaná americkou organizáciou NIOSH (National Institute for Occupational Safety and Health, slov. Národný ústav pre bezpečnosť a ochranu zdravia pri práci) ako verejne dostupná publikácia. Teraz ju spravuje súkromná spoločnosť Symyx Technologies a je dostupná len za poplatok.

Obsah
-----

Databáza obsahuje šesť typov toxikologických informácií:

1. primárne podráždenie
2. mutagénne účinky
3. reprodukčné účinky
4. karcinogénne účinky
5. akútna toxicita
6. toxicita viacnásobných dávok

V databáze sa spomínajú ako špecifické číselné hodnoty, ako napríklad LD50, LC50, TDLo alebo TCLo, tak aj študované organizmy a spôsob podávania látky. Pre všetky dáta sú uvedené bibliografické zdroje. Štúdie pritom nie sú nijako hodnotené.

História
--------

Databáza RTECS bola aktivitou schválenou americkým Kongresom, zakotvenou v Sekcii 20(a)(6) zákona Occupational Safety and Health Act z roku 1970 (PL 91-596). Pôvodné vydanie, známe ako **Zoznam toxických látok** (*Toxic Substances List*), bolo publikované 28. júna 1971 a obsahovalo toxikologické dáta o približne 5 000 chemikáliách. Názov bol neskôr zmenený na dnešný **Register toxických účinkov chemických látok** (*Registry of Toxic Effects of Chemical Substances*). V januári 2001 databáza obsahovala 152 970 chemikálií. V decembri 2001 bola správa RTECS prevedená z NIOSH do súkromnej firmy Elsevier MDL. Túto firmu kúpila v roku 2007 spoločnosť Symyx, súčasťou akvizície bola aj databáza RTECS. Tá je teraz dostupná len za poplatok vo forme ročného predplatného.

RTECS je k dispozícii v angličtine, francúzštine a španielčine, a to prostredníctvom Kanadského centra pre bezpečnosť a ochranu zdravia pri práci. Predplatitelia majú prístup cez web, na CD-ROM a vo formáte pre intranet. Databáza je dostupná na webe aj cez NISC (National Information Services Corporation) a ExPub (Expert Publishing, LLC).

Externé odkazy
--------------


|  |  |
| --- | --- |
| Portal | Chemický portál |

* RTECS overview (po anglicky)
* Symyx website[nefunkčný odkaz] (po anglicky)
* Expert Publishing, LLC Website Archivované 2008-07-25 na Wayback Machine (po anglicky)

Zdroj
-----

*Tento článok je čiastočný alebo úplný preklad článku Registr toxických účinků chemických látek na českej Wikipédii.*
**Registračné číslo CAS** je jednoznačný numerický identifikátor, používaný v chémii pre chemické látky, polyméry, biologické sekvencie, zmesi a zliatiny. Bolo zavedené redakciou svetovo najrozšírenejšieho chemického referátového časopisu *Chemical Abstracts*, vydávaného Americkou chemickou spoločnosťou (*American Chemical Society*). *Chemical Abtracts Service* udržuje databázu chemických zlúčenín popísaných vo vedeckej literatúre, v patentoch a v iných publikáciach (tzv. *CAS registry*). 

V súčasnej dobe táto databáza obsahuje približne 23 miliónov zlúčenín a denne ich pribúda v priemere 4-tisíc. Rôzne izoméry a stereoizoméry zlúčenín dostávajú rôzne registračné čísla. Databáza je tiež najautoritatívnejším zdrojom informácii o anglických názvoch zlúčenín. Preto prakticky všetky špecializované chemické databázy pri identifikácii zlúčenín používajú toto registračné číslo ako jeden z vyhľadávacích prvkov.

Formát
------

Číslo je rozdelené pomlčkami do troch zón, kde prvá zóna má premenný počet číslic, ďalšia má vždy práve dve číslice a posledná zóna obsahuje jedinú číslicu, ktorá slúži ako kontrolný súčet pre umožnenie automatickej kontroly správnosti zápisu registračného čísla. Číslo CAS má maximálne desať cifier.

Výpočet tohto kontrolného čísla sa vytvára nasledujúcim spôsobom:

* Vynecháme samotnú kontrolnú číslicu a potom postupujeme sprava doľava a násobíme jednotlivé číslice prirodzenými číslami zvyšovaným po jednotke a jednotlivé súčiny sčítame. Z výsledného súčtu použijeme iba zvyšok po vydelení desiatkou, ktorý sa rovná kontrolnej číslici.

Napríklad voda má registračné číslo 7732-18-5, výpočet je preto nasledovný:

(8×1 + 1×2 + 2×3 + 3×4 + 7×5 + 7×6) mod 10 = 105 mod 10 = 5.
Keďže zvyšok po delení desiatkou odpovedá kontrolnej číslici, je jasné, že číslo je správne.

Referencie
----------

1. 1 2   *CAS REGISTRY and CAS Registry Number FAQs* [online]. CAS, [cit. 2022-07-10]. Dostupné online. (po anglicky)
2. 1 2   *Check Digit Verification of CAS Registry Numbers* [online]. CAS, [cit. 2022-07-10]. Dostupné online. (po anglicky)

Externé odkazy
--------------


|  |  |
| --- | --- |
| Portal | Chemický portál |

* CAS registry description (po anglicky)
* ChemIDplus Archivované 2005-07-06 na Wayback Machine (po anglicky)
* Chemistry WebBook (po anglicky)
* NCI Database Browser Archivované 2005-06-19 na Wayback Machine (po anglicky)
Súradnice: 48° 13′ 42″ s.š. 16° 24′ 36″ v.d.

Reichsbrücke
**Reichsbrücke** je najznámejší most vo Viedni, ktorý spája Mexikoplatz v Leopoldstadte s ostrovom Donauinsel v Donaustadte na opačnej strane Dunaja. Nachádza sa na dôležitej osi vedúcej z centra mesta cez Praterstern na Kagran na the severovýchode. Na moste je 6-pruhová vozovka, pričom cez most denne prejde 50-tisíc vozidiel a na okrajoch má lávky pre peších a cyklistov.

Súčasný most stojí od roku 1980, keďže pôvodný z roku 1937 sa v nedeľu 1. augusta 1976 o 4.55 zrútil do Dunaja. Na moste sa v tom čase nachádzali iba dve vozidlá. Linkový autobus viedenskej hromadnej dopravy bez cestujúcich a služobné vozidlo s technikom vysielača ORF. Vodič autobusu vyviazol s ľahkými zraneniami. Druhé vozidlo bolo nájdené až na druhý deň pod zrútenou konštrukciou mosta, vodič bol mŕtvy.

Vnútro mostu - stanica metra
Od roku 1982 premávajú vnútrom mostu aj vlaky linky metra U1. Riešenie vedenia metra by sa dalo prirovnať k Nuselskému mostu v Prahe, v ktorého útrobách je vedená linka C pražského metra. Vo vnútri mostu Reichsbrücke sa nachádza aj jedna stanica *Donauinsel*, ktorá slúži hlavne ako prístup na rovnomenný ostrov (pevnina medzi Dunajom a Novým Dunajom), slúžiaci najmä na rekreáciu a zábavu pre Viedenčanov.

Most je dielom architektov Siegfrieda Theissa a Hansa Jakscha.

Iné projekty
------------

Commons
* Spolupracuj na Commons Commons ponúka multimediálne súbory na tému **Reichsbrücke**

Referencie
----------

1. ↑  KTV\_ADITTRICH. *Die Geschichte der Reichsbrücke* [online]. www.wien.gv.at, [cit. 2018-08-01]. Dostupné online. Archivované 2018-08-01 z originálu. (po nemecky)

| * z
* d
* u
Mosty ponad Dunaj vo Viedni |
| --- |
| 
* Nordbrücke
* Nordsteg
* Floridsdorfer Brücke
* Nordbahnbrücke
* U6-Donaubrücke
* Brigittenauer Brücke
* Reichsbrücke
* Donaustadtbrücke
* Praterbrücke
* Stadlauer Ostbahnbrücke
* Kraftwerk Freudenau
* Rohrbrücke Mannswörth
* Barbara-Rohrbrücke

 | Reichsbrücke |
| 
* **na Donauinsel:** Jedleseer Brücke
* Kaisermühlenbrücke
* Wehr 1
* Steinspornbrücke
* Wehr 2

 |
**Run–D.M.C.** bola americká hip-hopová skupina pochádzajúca z Hollis v štvrti Queens v New York. Založili ju v roku 1981 Joseph "Run" Simmons, Darryl "D.M.C." McDaniels a Jason "Jam Master Jay" Mizell. Skupina je považovaná za jedného z najvplyvnejších interpretov v histórii hip-hopovej kultúry. Skupina Run–D.M.C. bola jednou z najznámejších skupín 80. rokov, ktorá spolu s LL Cool J, Beastie Boys a Public Enemy znamenala príchod "novej školy" v hip-hope. Stala sa tiež prvou skupinou v hip-hope, ktorá vydala album certifikovaný zlatou platňou (*Run–D.M.C.*, 1984) a bola nominovaná na cenu Grammy. Skupina taktiež ako prvá získala platinovú platňu (*King of Rock*, 1985) a multiplatinovú certifikáciu (Raising Hell, 1986). Skupina Run–D.M.C. bola jedinou hip-hopovou skupinou, ktorá vystupovala na benefičnom koncerte Live Aid v roku 1985.

Skupina medzi prvými, ktorá poukázala na dôležitosť spojenia MC a DJ v hip-hope. V roku 2004 zaradil časopis *Rolling Stone* skupinu na 48. miesto v zozname najlepších hudobných interpretov všetkých čias. V roku 2007 bola skupina Run–D.M.C. menovaná ako "The Greatest Hip Hop Group of All Time" webstránkou MTV.com a ako "Greatest Hip Hop Artist of All Time" stanicou VH1.

Diskografia
-----------

*Bližšie informácie v hlavnom článku: Diskografia skupiny Run–D.M.C.*
* *Run–D.M.C.* (1984)
* *King of Rock* (1985)
* *Raising Hell* (1986)
* *Tougher Than Leather* (1988)
* *Back from Hell* (1990)
* *Down with the King* (1993)
* *Crown Royal* (2001)

Referencie
----------

1. ↑  WINNING, B. Run-DMC: 'It's like that.. *REMIX, Electronic • Urban*, november 2006, roč. 8.
2. ↑  "The 50 albums that changed music", No. 40: Run D.M.C.: *Run D.M.C.* (1984), *The Observer*, 16 July 2006.
3. 1 2  The Immortals - The Greatest Artists of All Time: 48 Run–DMC. *Rolling Stone*. Published Apr 15, 2004.
4. ↑   *MTV News: The Greatest Hip-Hop Groups Of All Time* [online]. Mtv.com, 9. marec 2006, [cit. 2009-12-07]. Dostupné online.
5. ↑   *VH1: 50 Greatest Hip Hop Artists* [online]. Rock On The Net, [cit. 2009-12-07]. Dostupné online.

Externé odkazy
--------------

* Oficiálna webstránka

Zdroj
-----

*Tento článok je čiastočný alebo úplný preklad článku Run–D.M.C. na anglickej Wikipédii.*
Run na banku v Berlíne 13. júla 1931 v čase Veľkej hospodárskej krízy
**Run** (iné názvy: **run na banku** [ak ich je viac: **run na banky**], **bankový run, run na vklady, nápor (vkladateľov) na banku/-ky, útok (vkladateľov) na banku/-ky**; angl. bank run, run on the bank) je náhly a neočakávaný nárast (čistého) výberu vkladov z banky. Vyskytuje sa v dôsledku (pravdivých alebo falošných) negatívnych informácií o stave danej banky alebo informácií o tom, že regulátor dá banku zavrieť. Dôsledkom runu je obyčajne dočasné alebo trvalé zatvorenie banky. Run nemusí mať iba podobu masového fyzického výberu vkladov z pobočiek banky, ale môže ísť aj o tzv. tichý run na banky, pri ktorom vkladatelia presúvajú tzv. hot money (t.j. úrokovo senzitívne peniaze na domácich účtoch) do iných bánk.. 

Podobný je termín **banková panika**, ktorý sa používa: 

* (a) (trochu nepresne) ako synonymum pre run na banku, alebo
* (b) vo význame *nákazový run na vklady bankového sektora ako celku* (t.j. vkladatelia stratia dôveru v bankový sektor ako celok a vyberajú vklady zo všetkých bánk bez ohľadu na skutočnú kvalitu aktív jednotlivých bánk), alebo
* (c) v trochu širšom zmysle vo význame *trieda finančných šokov, ktoré majú pôvod v akejkoľvek náhlej a neočakávanej zmene očakávaní o strate vkladov, pričom existuje snaha - obyčajne neúspešná - premeniť vklady na bežných účtoch na obeživo.* .

Banková panika sa vyskytuje najmä v časoch všeobecnej hospodárskej krízy, v časoch náhle vysokej inflácie alebo ako panická reakcia na krach nejakej významnejšej banky.

Referencie
----------

1. 1 2  Saunders, A.: *Financial institutions management*, 2000
2. ↑  *Barron's Banking Dictionary*
3. ↑   *Banking Panics in the US: 1873-1933* [online]. EH.Net - Economic History Services, 2.1.2010, [cit. 2012-03-02]. Dostupné online. Archivované 2012-03-05 z originálu. (anglicky)

Externé odkazy
--------------

* Runy v USA do roku 1933 Archivované 2012-03-05 na Wayback Machine
**Rupert Forbes Gunnis** (\* 11. marec 1899, Cadogan Square, Londýn – † 31. júl 1965) bol britský zberateľ a historik umenia zameraný na anglické sochárstvo. Jeho najznámejšie dielo je *Dictionary of British Sculptors 1660–1851*.

Životopis
---------

Vzdelanie získal na Eton College. V roku 1923 vstúpil do služieb koloniálnej vlády a pôsobil ako tajomník guvernéra v Ugande (1923 – 26) a guvernéra na Cypre (1926 – 32). V období 1932 až 1935 bol inšpektorom v Cyprus Museum; o rok neskôr publikoval *Historic Cyprus*.

Do Anglicka sa vrátil v roku 1939 keď zdedil veľký majetok a usadil sa v Hungershall Lodge so svojím životným partnerom Namukom Kemalom. Okolo 1942 začal so zostavovaním indexu sochárov. Zrejme bol pôvodne určený ako časť plánovaného 'Dictionary of British Sculptors' Katherine Esdaile, a po jej smrti v roku 1950 ho publikoval ako svoj ​​*Dictionary of British Sculptors 1660–1851*. Druhé vydanie bolo publikované v roku 1968 a tretie rozšírené vydanie vyšlo v roku 2009 pod vedením Ingrid Roscoe a tímu vedcov na Henry Moore Institute.

Rupert Gunnis zomrel vo veku 66 rokov a je pochovaný v mauzóleu v Chiddingstone. Zanechal majetok v hodnote 132 279 libier.

O Rupertovi Gunnisovi napísala Evelyn Berckman v roku 1967 knihu pod názvom *The Heir of Starvelings*.

Dielo
-----

* *Historic Cyprus: a Guide to its Towns and Villages, Monasteries and Castles*, 1936
* *Dictionary of British Sculptors, 1660–1851*, 1953

Referencie
----------

1. 1 2  Tim Knox, ‘Gunnis, Rupert Forbes (1899–1965)’, *Oxford Dictionary of National Biography*, Oxford University Press, 2004 , prístup 17. 10. 2010
2. ↑  The Gunnis project

Externé odkazy
--------------

* Gunnis, Rupert [Forbes] na Dictionary of Art Historians

Zdroj
-----

* *Tento článok je čiastočný alebo úplný preklad článku Rupert Gunnis na anglickej Wikipédii.*

Autoritné údaje: * BnF: 14450894t
* GND: 134048717
* ISNI: 0000 0001 1606 3231
* LCCN: no2007091174
* VIAF: 22363584
* WorldCat: lccn-no2007091174
**Saigo no Door wo Šimero!** (jap.: 最後のドアを閉めろ！) je japonská manga séria od autora Jugi Jamadu, publikovaná spoločnosťou Biblos. Na podnet tejto mangy vzniklo aj jednodielne OVA anime. Žánrovo sa zaraďuje do šónen-ai.

Príbeh
------

Preskočiť obsah diela **Upozornenie.** Článok alebo jeho časť prezrádza zápletku, pointu alebo rozuzlenie diela!

*Nagai Acuši* bol na svadbe svojho najlepšieho priateľa. *Saitó Tošihisa* si zobral krásku, ktorú Nagai nenávidel od prvej chvíle, pretože mu vzala to najcennejšie. Po svadbe sa ide spiť do nemoty a v bare natrafí na ďalšieho hosťa zo svadby, *Hondu Kenzóa*. Na druhý deň mu volá Saitó, celý nešťastný, lebo jeho žena sa stratila. Z Hondovho podania vyplynie, že utiekla s nejakým manažérom. Pre Nagaia však nastáva morálna dilema – využiť priateľove trápenie vo svoj prospech a zviesť ho, keď je to najľahšie alebo sa zachovať ako pravý kamarát? Nagai si vyberie tú druhú možnosť a na Saitóa, ani na Hondu nedokáže prestať myslieť.

 Opis zápletky alebo rozuzlenia príbehu sa tu končí.

Postavy
-------

* Nagai Acuši – *hlas:* Keniči Suzumura
* Saitó Tošihisa – *hlas:* Kóiči Toočika
* Honda Kenzó – *hlas:* Tošijuki Morikawa
* Rjóko – *hlas:* Fudžiko Takimotová

Externé odkazy
--------------

* animeobsession.blog.cz anime (po česky)
* anidb.net anime (po anglicky)
* animenewsnetwork.com manga (po anglicky)
* animenewsnetwork.com anime (po anglicky)
* boysonboysonfilm.com (po anglicky)
Podoba ruženca
**Ruženec** alebo hovorovo **pátričky** je predmet, ktorý je určený na to, aby veriaci nemusel sústrediť svoju pozornosť na počítanie a mohol sa plne venovať modlitbe. Má podobu slučky zo šnúry alebo retiazky, na ktorej je navlečených niekoľko korálok (väčšinou v skupinách). Pri modlitbe sa človek jednoducho orientuje hmatom a myseľ môže plne sústrediť na modlitbu.

Jednoduchšie vyhotovenie v podobe prsteňa obsahuje iba jednu desiatku, desať malých a jeden väčší výstupok, obyčajne v podobe kríža.

Korálky ruženca sú vytvorené zo širokej palety materiálov, z dreva, kostí, rozdrvených kvetov, polodrahokamov (achát, jantár, gagát alebo jaspis) alebo zo vzácnych materiálov ako sú koraly, krištáľ, pozlátené striebro alebo zlato. V 19. storočí a ranom 20. storočí sa niekedy náhrdelník vyrábal z tvrdých semien mahagónu Melia azedarach alebo klokočiny. Moderné ružence sú často zo skla, plastu alebo dreva. Staršie boli vyrábané z povrazu, často hodvábneho, dnes sú prevažne vyrábané zo sériovo vyrábaných korálok držiacich na retiazke.

Pozri aj
--------

* Ruženec (modlitba)
* Čotky

Iné projekty
------------

Commons
* Spolupracuj na Commons Commons ponúka multimediálne súbory na tému **Ruženec (predmet)**

Externé odkazy
--------------

* Ako sa modlí ruženec - Dominikánske mariánske centrum Archivované 2015-04-19 na Wayback Machine
* modlitby posvätného ruženca - ako sa modlí posvätný ruženec
* História modlitby ruženca
* Co je to růženec
**Ryodacit** je vulkanická hornina, zložením ekvivalentná granodioritu. Väčšinou porfýrická.

Názov horniny zaviedol v roku 1913 A. N. Winchell.

Zloženie a vlastnosti
---------------------

Má najčastejšie porfyrickú štruktúru s mikrokryštalickou až sklovitou základnou hmotou. Zo svetlých súčastí obsahujú plagioklasy, ktoré sú v prevahe nad draselnými živcami a kremeňom. Výrastlice tvoria živce a kremeň. Základná hmota je tvorená kremeňom a sanidínom, vtrúsený je biotit, hornblend, pyroxény a granát. Ryodacity sa vzhľadom aj farbou podobajú ryolitom. Od dacitov sa líšia vyšším obsahom alkalických živcov. Ryodacit vzniká väčšinou pri explozívnych erupciách, je preto častý ako pyroklastický materiál.

Výskyt
------

V Západných Karpatoch sa ryodacity vyskytujú v Cerovej vrchovine, na Poľane, ako žilné telesá v okolí Vranova nad Topľou.

Použitie
--------

Pre svoj zriedkavý výskyt nemajú osobitné využitie.

Referencie
----------

1. ↑   *Přehled názvů hornin* [online]. geologie.estranky.cz, [cit. 2009-08-16]. Dostupné online.
2. 1 2 3   *Horniny - Ryodacit* [online]. mineraly.sk, [cit. 2009-08-16]. Dostupné online. Archivované 2015-12-25 z originálu.

### Ďalšie zdroje

Mineraly.sk – zdroj, z ktorého (pôvodne) čerpal tento článok.

Iné projekty
------------

Commons
* Spolupracuj na Commons Commons ponúka multimediálne súbory na tému **Ryodacit**
**Res judicata** alebo **res iudicata** je latinský výraz znamenajúci "vec (právoplatne) rozsúdená". 

Angelo Gambiglioni, *De re iudicata*, 1579
Výraz znamená jednak vec, o ktorej už rozhodol súd a jednak pravidlo, že raz rozsúdená vec je rozsúdená definitívne a predstavuje absolútnu prekážku následnej žaloby v rovnakej veci alebo z rovnakého dôvodu.

Rozhodnutia súdov vo veci res judicata
--------------------------------------

*"Úpravou predbežných opatrení umožňuje Občiansky súdny poriadok rýchlo a pružne riešiť situáciu, keď je potrebný okamžitý zásah súdu. Rozhodnutie, ktorým súd vydá predbežné opatrenia alebo zamietne návrh na jeho vydanie, nie je rozhodnutím vo veci samej, a zásadne ani neprejudikuje konečné rozhodnutie vo veci samej. Nie je preto ani svojou povahou res iudicata, ktorá skutočnosť by bránila opätovnému rozhodnutiu o návrhu na vydanie predbežného opatrenia, ak sú na jeho vydanie splnené podmienky podľa § 74 a nasl. O.s.p."* (Uznesenie Najvyššieho súdu Slovenskej republiky zo dňa 22.07.2009, sp. číslo 5 M Cdo 13/2007[nefunkčný odkaz])
**Róbert Beňo** (uvádzaný aj ako **Robo Beňo**; 23. jún 1962, Šaľa – † 18. marec 2017, Bratislava) bol slovenský moderátor a politik.

Vyštudoval Vysokú školu múzických umení v Bratislave, odbor divadelná a rozhlasová réžia a dramaturgia.

Pôsobil ako moderátor v Slovenskom rozhlase a VTV. Na TV Markíza moderoval relácie Sito a Sedem s r.o. pôsobil aj ako šéfredaktor publicistiky.

Následne sa stal riaditeľom vydavateľstva Národná obroda. Od roku 2002 opäť pracoval v Markíze, keď viedol centrum umeleckej tvorby.

1. marca 2012 sa stal riaditeľom marketingu Slovenského národného divadla. Od 17. januára 2015 do 7. marca 2017 pôsobil ako predseda politickej strany PRIAMA DEMOKRACIA. V roku 2014 kandidoval na primátora Modry.

Mal dvoch synov a dcéru. Do roku 2010 bola jeho partnerkou Ivana Christová. Zomrel 18. marca 2017 na infarkt myokardu v sanitke cestou do Nemocnice Kramáre.[chýba vhodnejší zdroj]

Referencie
----------

1. 1 2 3 4  ČÍŽOVÁ, Lucia. *Novým riaditeľom marketingu v SND sa stal Robo Beňo* [online]. Hospodárske noviny, 2012-3-2, [cit. 2017-03-19]. Dostupné online.
2. 1 2 3 4   *Vo veku 54 rokov zomrel bývalý politik a moderátor Róbert Beňo* [online]. sme.sk, 2017-3-18, [cit. 2017-03-19]. Dostupné online.
3. ↑   *Výsledky komunálnych volieb 2014* [online]. modra.sk, [cit. 2017-03-19]. Dostupné online. [nefunkčný odkaz]
4. ↑   *Zomrel bývalý moderátor a politik Robo Beňo (†54)* [online]. netky.sk, 2017-03-18, [cit. 2017-03-19]. Dostupné online.

Autoritné údaje: * SNK: 163152
* VIAF: 4507156565725123500004
**Richard van Rijssen** (\* 11. máj 1953, Deventer, Holandsko) je holandský diplomat.

Vzdelanie a kariéra
-------------------

V roku 1979 absolvoval štúdium civilného práva a filozofie práva na Rijksuniversiteit Groningen, od toho istého roku pracuje pre Ministerstvo zahraničných vecí Holandského kráľovstva. V roku 1984 absolvoval École nationale d'administration v Paríži. Pracoval v stálej misii Holandského kráľovstva pri OSN v Ženeve, ako zástupca riaditeľa a riaditeľ pre obchodnú a investičnú politiku Ministerstva ekonomických záležitostí v Haagu. V rokoch 2006 až 2008 bol zástupcom vedúceho misie vo Washingtone. Potom bol projektovým manažérom v oblasti bezpečnosti na Ministerstve zahraničných vecí Holandského kráľovstva. V roku 2009 bol vymenovaný za veľvyslanca v Nórsku a na Islande.

### Veľvyslanec na Slovensku

Richard van Rijssen bol od septembra 2013 do júna 2017 veľvyslancom Holandského kráľovstva na Slovensku. Veľvyslancom bol počas slovenského predsedníctva Európskej únie, ktoré nasledovalo po holandskom. Pri príležitosti ukončenia misie ho minister Miroslav Lajčák v máji 2017 ocenil Zlatou plaketou Ministerstva zahraničných vecí a európskych záležitostí.

Referencie
----------

1. 1 2   *Minister Lajčák presents the Golden Plaque to Richard van Rijssen, Ambassador of the Kingdom of the Netherlands* [online]. Bratislava: Ministerstvo zahraničných vecí a európskych záležitostí Slovenskej republiky, 2017-05-29, [cit. 2017-10-30]. Dostupné online. Archivované 2017-11-07 z originálu. (po anglicky)
2. 1 2 3   *CV Richard van Rijssen* [online]. Oslo: Veľvyslanectvo Holandského kráľovstva v Osle, [cit. 2017-10-30]. Archivované na:. Dostupné online. Archivované 2013-05-02 z originálu. (po anglicky)
3. ↑   *Holandský diplomat: Slovensko sa hodí do jadra EÚ* [online]. Perex, 2017-06-06, [cit. 2017-10-30]. Dostupné online.

Iné projekty
------------

Commons
* Spolupracuj na Commons Commons ponúka multimediálne súbory na tému **Richard van Rijssen**

Externé odkazy
--------------

* Holandský diplomat: Slovensko sa hodí do jadra EÚ (rozhovor pre Pravdu
**SA-2** (**Saturn-Apollo 2**) bol druhým skúšobným letom rakety Saturn I, prvým v projekte Highwater a súčasťou programu Apollo.

Ciele misie
-----------

Saturn I na odpaľovacej rampe
Ciele letu boli rovnaké ako pri minulej misii SA-1, a to otestovať motory, tuhosť konštrukcie a ďalšie parametre. Druhou úlohou misie bolo štúdium účinkov vypustenia veľkého množstva vody vo vyšších vrstvách atmosféry. Tým sa zaoberal *projekt Highwater*. Raketa mala tak ako pri predchádzajúcom lete druhý a tretí stupeň naplnený vodou, celkom 109 000 litrov. Raketa mala vyniesť náklad do výšky 105 kilometrov a tam malo dôjsť k odpáleniu náloží a rozptýleniu vody v atmosfére. Skúmané mali byť účinky na rádiové vysielanie a miestne počasie.

Priebeh letu
------------

Prípravy trvali dva mesiace od dodávky súčastí na Cape Canaveral po vypustenie 25. apríla 1962. Štartovné procedúry boli rovnaké ako pri predchádzajúcej misii a prebiehali rovnako hladko. Let bol opäť suborbitálny, ale tentokrát mala raketa iba 83% paliva. Po dosiahnutí 105 kilometrovej výšky boli odpálené nálože a voda bola rozptýlená do okolia. Päť sekúnd po explózii boli pozemnými pozorovateľmi zaznamenané tvoriace sa ľadové mraky, ktoré potom vystúpili do výšky 160 km. Pri predchádzajúcom lete sa objavilo špliechanie paliva v nádržiach. Tentokrát už boli nádrže vybavené prepážkami, ktoré tomu zabránili.

Pozri aj
--------

* Program Apollo
* Saturn I

Literatúra
----------

BENSON, Charles D.; FAHERTY, William B.. *Moonport: A History of Apollo Launch Facilities and Operations*. [s.l.] : NASA, 1978. Dostupné online. (po anglicky)

Iné projekty
------------

Commons
* Spolupracuj na Commons Commons ponúka multimediálne súbory na tému **SA-2 (Apollo)**

### Externé odkazy

* NASA NSSDC Master Catalog - SATURNSA2
* 

| * z
* d
* u
Misie programu Apollo |
| --- |
| Skúšky rakiet | 
* SA-1
* SA-2
* SA-3
* SA-4
* SA-5
* AS-203 (Apollo 2)

 |  |
| Skúšky záchranného systému | 
* QTV
* Pad Abort Test-1
* A-001
* A-002
* A-003
* Pad Abort Test-2
* A-004

 |
| Skúšky s maketou lode | 
* A-101
* A-102
* A-103
* A-104
* A-105

 |
| Nepilotované misie | 
* AS-201
* AS-202 (Apollo 3)
* Apollo 4
* Apollo 5
* Apollo 6

 |
| Misie na nízku orbitu Zeme | 
* Apollo 1 †
* Apollo 7
* Apollo 9

 |
| Lunárne misie | 
* Apollo 8
* Apollo 10
* Apollo 11
* Apollo 12
* Apollo 13
* Apollo 14
* Apollo 15
* Apollo 16
* Apollo 17

 |
| † posádka zahynula počas predletovej skúšky na štartovacej rampe |
Nákres elektrickej gitary z patentovej žiadosti z roku 1934.
**Rickenbacker A-22** bola prvá elektrická gitara. Tento nástroj navrhol George Beauchamp a následne bol vyrobený firmou Rickenbacker Electro. Bola to vlastne slide gitara a týmto spôsobom bola skonštruovaná kvôli veľkej popularite hawaiskej hudby v období tridsiatych rokov minulého storočia. Telo "panvice" je vyrobené z hliníku. Na tele je umiestnený jeden snímač tvaru podkovy, ktorý prechádza ponad struny. Beauchamp a Adolf Rickenbacker začali s výrobou v roku 1932, ale keďže Beauchampovi nebol udelený patent na jeho vynález až do roku 1937, ostatné gitarové spoločnosti mohli bez obťaží využívať jeho poznatky.

Vývoj
-----

Počas tridsiatych rokov minulého storočia sa hawaiská hudba tešila veľkej popularite v USA a Kanade. V tomto štýle hudby sa používala gitara ako hlavný melodický nástroj a akustická gitara nedokázala sprostredkovať zvuk v požadovanej hlasitosti. Beauchamp, ktorý mal obľubu v hawaiskej hudbe a sám ju produkoval, použil magnetickú indukčnú cievku, podobnú tej, ktorá sa nachádza v telefóne, na svojej oceľovej akustickej gitare. Po tom ako zistil, že jeho vynález produkuje neúnosné množstvo vedľajších šumov a spätnej väzby, ktoré spôsobovali neželané vibrácie tela gitary, rozhodol sa, že nie je možné s dostupnou technológiou dosiahnuť reprodukciu akustického zvuku. 
Beauchamp bol povolaný k vývoju Dobro gitary. Počas tejto práce sa spoznal s Adolphom Rickenbackerom, ktorý vlastnil firmu, ktorá vyrábala hliníkové rezonátory a ich spoločným výtvorom bola lap steel gitara s pevným hlinníkovým telom a krkom.

Externé odkazy
--------------

* The Earliest Days of the Electric Guitar Archivované 2005-12-24 na Wayback Machine (en)
* Kópia patentu na Rickenbacker A-22
**SCAMPI Assessment** alebo SCAMPI Appraisal (**S**tandard **C**MMI **A**ppraisal **M**ethod for **P**rocess **I**mprovement) je metóda určenia CMMI úrovne podniku. SCAMPI metóda je formalizovaná a podobne ako pri ISO 9000 auditoch i SCAMPI assessment prebieha formou interviews s pracovníkmi na rôznych úrovniach organizácie.

Príprava a priebeh assessmentu
------------------------------

  

Na rozdiel od SPICE (ISO 15504) assessmentu, kde sa berie do úvahy iba jeden projekt v podniku, sa tu hodnotí organizácia ako celok a to na základe hodnotenia vybraných reprezentatívnych projektov. Príprava na takýto assessment trvá spravidla pol roka až rok - podľa veľkosti organizácie a cieľov assessmentu. Počet audítorov je minimálne 4, pričom jeden musí byť certifikovaný CMMI lead assessor a ostatní co-assessori musia mať absolvovaný základný výcvik s certifikátom o absolvovaní školenia. Trvanie assessmentu je približne 30 pracovných dní a cena (cena assessorov netto) ca 1.500 EUR za assessora a deň. K týmto nákladom treba pripočítať samozrejme čas pracovníkov, ktorí sa zúčastnia pohovorov s assessormi.

Výsledky assessmentu
--------------------

  

Výsledok assessmentu je certifikát o dosiahnutej CMMI úrovni podniku (resp. oddelenia - podľa toho v akom rámci sa assessment vykonával) spolu so súborom odporúčaní na optimalizáciu podnikových procesov.
Výsledky assessmentov sú uchovávané v centrálnej databáze, prístupnej odbornej verejnosti. Uchováva sa dátum assessmentu, meno organizácie, dosiahnutá úroveň CMMI, mená assessorov, ktorí vykonali assessment a ďalšie údaje. Publikácia sa deje na vlastnú žiadosť a je sprístupnená tu:  Archivované 2012-06-15 na Wayback Machine.